ДУШАН БЕРИЋ

П

роф. др Душан Берић, дописни члан АНУРС-а изван радног састава, рођен je у Трн­о­ву код Мрко­њић Града, 7. јануара 1948. годи­не. Основну и сред­њу школу завршио је у Бањој Лу­­ци, гдје је живио од 1953. до одласка на студије, 1967. године. На Фи­ло­зоф­ском факултету у Новом Са­­ду, 1971. годи­не, за­вр­шио је студије историје и ок­­тобра исте го­ди­не упи­сао постдипломске студије на Фило­зоф­ском фа­кул­тету у Београду. Маги­стар­ски рад *Сла­вон­­ска вој*­*на граница у револуцији 1848–1849.* Дов­ршио је 1974, али га је, због војне обавезе, одбранио 1976. године. У међувремену је про­вео не­ко­лико мје­­­сеци на сту­диј­ском боравку у Западној Њемачкој, након чега је радио као ар­хивиста у Архиву Србије. По повратку из ЈНА, марта 1976, преселио се из Бео­града у Сарајево, где је у Институту за историју изабран за асистента, а потом је приступио изради докторске дисертације *Ус­танак у Херцеговини 1852–1862*, под менторством академика Милорада Екмечића. Због обим­но­сти и ком­плекс­ности тезе, њена израда потрајала је безмало 11 година.

У рату 1992–1995. породица Берић протјерана је из Сарајева. На Фило­зоф­ском факултету у Новом Саду изабран је у звање доцента 1991. године. Због неслагања са тамошњом управом, незадовољан условима у којима је радио, прешао је на Филозофски факултет у Косовској Митровици, гдје је 2010. године изабран за ванредног професора. Учествовао је у раду мулти­дис­циплинарног тијела о питању геополитичке судбине Брчког и његове гра­витационе зоне током 1996. године.

Његове монографије, чланци, расправе и остали радови често су цити­рани. Међу најцитиранијим су књиге *Славонска војна граница у револуцији 1848–1849*, *Устанак у Херцеговини 1852–1862*. и *Српско питање и политика Аустроугарске и Русије 1848–1878*, која јенајвише цитирана у Русији, и за коју једобио награду „Владимир Ћоровић” (2001).

За дописног члана Академије наука и умјетности Републике Српске, из­ван радног састава, изабран је 4. децембра 2015. године.

Говори њемачки језик, добро се користи руским, старотурским и итали­јан­ским.

Објављене монографије и посебна поглавља у научним дјелима: *Славон*­*ска војна граница у револуцији 1848–1849*, Загреб–Сарајево 1984; *Устанак у Херцеговини 1852–1862*, Београд – Нови Сад 1994, Билећа–Гацко 20072; *Срп­ско питање и политика Аустроугарске и Русије 1848–1878*, Београд 2000; *Ср­би у Мостару и његовој околини 1844–1918*, Срби у Мо­стару(уредник Б. Пи­штало), Београд 2001, 79–244; *Хрватско праваштво и Срби* I–II, Нови Сад 2005; *Развој историографских проучавања аустро*­*угар*­*ског периода ис­то­­рије* *Херцеговине* (приређивач Н. Асановић), Билећа–Гац­ко 2006; *Држ­ав­*­­*но право краљевине Угарске: прекиди и континуитет*, Ко­сов­ска Ми­тро­ви­ца 2013.

Поред наведених дјела, објавио је више од 50 научних и стручних радова, научних есеја, критичких напомена и др. Писао је и историографске тек­сто­ве, библиографске и друге одреднице за лексикографске публикације, при­казе и осврте на друга дјела. Учествовао је у неколико научних про­јеката.Ви­ше од 20 година истражује грађу на тему *Устанак у Старој Херцеговини* *1875–1878*. У припреми за штампу је и његова монографија *Мађаризација и помађаривање*.